Къэбэрдей-Балъкъэр Республикэм и Iэтащхьэм и къалэнхэр пIалъэкIэ зыгъэзащIэ КIуэкIуэ Казбек Гъатхэмрэ Лэжьыгъэмрэ я махуэшхуэм теухуа и хъуэхъу
Къэбэрдей-Балъкъэрым и цIыхухэу пщIэ зыхуэсщIхэ!
Гъатхэмрэ Лэжьыгъэмрэ я махуэшхуэмкIэ си гуапэу сынывохъуэхъу!
А махуэшхуэр и дамыгъэщ зи ныбжькIи зэтемыхуэ, зи IэщIагъэкIи зэмыщхь цIыхухэр зэрызэрыIыгъым, бэм я зэкъуэтыныгъэм, абы зэрешалIэ зыпэрыт IэнатIэр фIыуэ зылъагъухэр, республикэ зыужьыныгъэм, ди къэралым и лъэщагъыр гъэбыдэным хэлъхьэныгъэшхуэ хуэзыщIхэр.
ФIым телэжьэныр зэрыщыту жылагъуэми, дэтхэнэ унагъуэми, цIыхуми я зэIузэпэщыгъэм и лъабжьэщ. Дэ Iэмал псори къэдгъэсэбэпурэ лэжьакIуэ цIыхум и пщIэр адэкIи тIэтынущ, ар зыхуей хуэзэн папщIэ лэжьыпхъэхэр зэфIэдгъэкIынущ, республикэм ис псоми я псэукIэр едгъэфIэкIуэнущ.
Шэч къытесхьэркъым, дызэдегугъурэ ди цIыхубэм я къарумрэ творческэ зэфIэкIхэмрэ тегъэщIапIэ тщIымэ, дыкъыщалъхуа Къэбэрдей-Балъкъэрым нэхъри зиужьыным хуэунэтIауэ зыхуэдгъэувыжа къалэнхэр гъэзэщIэныр зэрытхузэфIэкIынум.
Си гум къыбгъэдэкIыу сынывохъуэхъу узыншагъэ, ехъулIэныгъэ, насып фиIэну, зэIузэпэщу фыпсэуну.
